**สรุปสาระสำคัญ**

**ระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 25652**

**1. หลักการใช้จ่ายเงินทดรองราชการ**

- รัฐมนตรีว่าการกระทรวงการคลัง โดยความเห็นชอบของคณะรัฐมนตรีได้ออกระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 ซึ่งมีผลใช้บังคับตั้งแต่วันที่ 14 พฤษภาคม 2562 เป็นต้นมา

 - มีวัตถุประสงค์เพื่อให้ส่วนราชการมีวงเงินทดรองราชการในการให้ความช่วยเหลือหรือสนับสนุนการให้ความช่วยเหลือผู้ประสบภัยพิบัติในระหว่างที่ยังไม่ได้รับการจัดสรรเงินงบประมาณ

 - การเบิกจ่ายเงินให้ถือปฏิบัติตามหลักเกณฑ์ วิธีการ และอัตราการช่วยเหลือที่กระทรวงการคลังกำหนด และเมื่อส่วนราชการได้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินไปแล้ว ต้องดำเนินการขอรับโอนเงินงบประมาณรายจ่ายเพื่อชดใช้เงินทดรองราชการตามที่ระเบียบกำหนด

 - ความหมายของ “ภัยพิบัติ” หมายความว่า สาธารณภัย อันได้แก่ อัคคีภัย วาตภัย อุกทภัย ภัยแล้ง ภาวะฝนแล้ง ฝนทิ้งช่วง ภัยจากลูกเห็บ ภัยอันเกิดจากไฟป่า ภัยที่เกิดจากโรคหรือการระบาดของแมลง หรือศัตรูพืชทุกชนิด ภัยอันเกิดจากโรคที่แพร่หรือระบาดในมนุษย์ อากาศหนาวจัดผิดปกติ ภัยสงคราม และภัยอันเนื่องมาจากการกระทำของผู้ก่อการร้าย กองกำลังจากนอกประเทศ ตลอดจนภัยอื่นๆ ไม่ว่าเกิดจากธรรมชาติหรือมีบุคคลหรือสัตว์ทำให้เกิดขึ้น ซึ่งก่อให้เกิดอันตรายก่ชีวิต ร่างกายของประชาชน หรือก่อให้เกิดความเสียหายแก่ทรัพย์สินของประชาชน

 - “ฉุกเฉิน” หมายความว่า เกิดขึ้นโดยปัจจุบันทันด่วนหรือเป็นที่คาดหมายว่าจะเกิดขึ้นในเวลาอันใกล้และจำเป็นต้องรีบแก้ไขโดยพลัน

 - “ผู้ประสบภัยพิบัติ” หมายความว่า ผู้ได้รับความเดือดร้อนหรือเสียหายจากภัยพิบัติกรณีฉุกเฉินแต่ไม่รวมถึงส่วนราชการหรือหน่วยงานของรัฐ

**2. ขอบเขตการใช้จ่ายเงินทดรองราชการ ระเบียบได้กำหนดให้ส่วนราชการมีวงเงินทดรองราชการ ใน 2 กรณี ดังนี้**

 **1) กรณีคาดหมายว่าจะเกิดภัยพิบัติกรณีฉุกเฉินขึ้นในเวลาอันใกล้**  ให้ใช้เพื่อการป้องกันหรือยับยั้งภัยพิบัติกรณีฉุกเฉิน ซึ่งจำเป็นต้องรีบดำเนินการโดยฉับพลัน ภายในวงเงินไม่เกิน 10 ล้านบาท โดยไม่ต้องประกาศเขตการให้ความช่วยเหลือ

 **2) กรณีเกิดภัยพิบัติกรณีฉุกเฉินขึ้น และได้ประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว** ให้ใช้เพื่อช่วยเหลือผู้ประสบภัยพิบัติกรณีฉุกเฉินหรือสนับสนุนการให้ความช่วยเหลือผู้ประสบภัยพิบัติ โดยเร่งด่วนตามความจำเป็นและเหมาะสม โดยมุ่งหมายที่จะบรรเทาความเดือดร้อนเฉพาะหน้าของผู้ประสบภัยพิบัติ แต่มิได้มุ่งหมายที่จะชดใช้ความเสียหายให้แก่ผู้ใด โดยใช้สำหรับทุกสถานการณ์ภัย

**3. แนวทางและวิธีดำเนินการใช้จ่ายเงินทดรองราชการเพื่อป้องกันหรือยังยั้งภัยพิบัติกรณีฉุกเฉิน (วงเงิน 10 ล้านบาท)**

 ประกาศกรม ปภ. เรื่อง หลักเกณฑ์ วิธีการ และเงื่อนไขการใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน ลงวันที่ 11 กุมภาพันธ์ 2563

1. “ในเชิงป้องกันหรือยับบั้ง” หมายความว่า การดำเนินการใดที่จำเป็นต้องกระทำการอย่างใดอย่าง

หนึ่งต่อสถานการณ์ภัยพิบัติที่คาดหมายว่าจะเกิดขึ้นในเวลาอันใกล้ และจำเป็นต้องรีบดำเนินการป้องกันและยับยั้งภัยพิบัติดังกล่าวโดยฉับพลัน เพื่อลดผลกระทบจากภัยพิบัติที่จะเกิดขึ้น ซึ่งหากไม่ดำเนินการป้องกันหรือยับยั้งภัยพิบัติดังกล่าว อาจส่งผลให้เกิดอันตรายแก่ชีวิต ร่างกายของประชาชนหรือความเสียหายแก่ทรัพย์สินของประชาชนหรือของรัฐ

1. อำนาจหน้าที่การใช้จ่ายเงินและผู้มีอำนาจอนุมัติการใช้จ่ายเงินทดรองราชการในเชิงป้องกันหรือยับยั้ง

ฃภัยพิบัติกรณีฉุกเฉิน

* กรณีจังหวัดอื่น เป็นอำนาจหน้าที่ของสำนักงานป้องกันและบรรเทาสาธารณภัยจังหวัด โดยผู้ว่า

ราชการจังหวัด เป็นผู้มีอำนาจอนุมัติจ่ายเงิน

1. ไม่ต้องประกาศเขตการให้ความช่วยเหลือผู้ประสบภัยพิบัติกรณีฉุกเฉิน เมื่อดำเนินการป้องกันหรือ

ยับยั้งภัยพิบัติกรณีฉุกเฉินแล้ว แต่ไม่สามารถป้องกันหรือยับยั้งภัยพิบัติได้ ก็ให้ประกาศเขตการให้ความช่วยเหลือผู้ประสบภัยพิบัติกรณีฉุกเฉินต่อไป

1. การใช้จ่ายเงินทดรองราชการในเชิงป้องกันหรือยับยั้งภัยพิบัติ ไม่รวมถึงการป้องกันหรือยับยั้งภัย

พิบัติกรณีฉุกเฉิน ด้านการเกษตรที่เกิดจากโรคหรือการระบาดของสัตว์หรือพืชทุกชนิด ซึ่งหากเกิดกรณีดังกล่าว ให้กระทรวงเกษตรและสหกรณ์ใช้จ่ายจากเงินงบประมาณของหน่วยงานก่อน เมื่อไม่สามารถป้องกันได้และเกิดโรคหรือการแพร่ระบาดแล้ว และงบประมาณไม่เพียงพอ ให้สามารถใช้จ่ายจากเงินทดรองราชการของสำนักงานปลัดกระทรวงเกษตรและสหกรณ์ได้

1. วิธีการใช้จ่ายเงินฯ

5.1) ให้ผู้มีอำนาจอนุมัติจ่ายเงินทดรองราชการแต่งตั้งเจ้าหน้าที่ของส่วนราชการที่เกี่ยวข้องกับการ

ดำเนินการป้องกันหรือยับยั้งภัยพิบัติในครั้งนั้นอย่างน้อย 5 คน เป็นคณะกรรมการทำหน้าที่ประเมินสถานการณ์ ระดับความรุนแรงของภัย วิเคราะห์สถานการณ์ความเป็นไปได้ พฤติการณ์ / ปัจจัยบ่งชี้ต่างๆ ว่ามีความจำเป็นต้องป้องกันหรือยับยั้ง เสนอมาตรการและแนวทางในการป้องกันหรือยับยั้งภัยพิบัติดังกล่าวต่อผู้มีอำนาจอนุมัติจ่ายเงินทดรองราชการ

5.2) การใช้จ่ายเงินเป็นไปตามหลักเกณฑ์ วิธีการ และเงื่อนไขการใช้จ่ายเงินทดรองราชการในเชิง

ป้องกันหรือยับยั้งภัยพิบัติกรณีฉุกเฉินที่กำหนดไว้ในประกาศกรม ปภ.

- รายการค่าใช้จ่ายที่เบิกจ่ายได้ ได้แก่ ค่าแรงงาน ค่าวัสดุ อุปกรณ์ ค่าซ่อมแซมเครื่องมือ

เครื่องจักรกล ยานพาหนะ ค่าจัดหาพลังงานเชื้อเพลิงและน้ำมันหล่อลื่น ค่าจัดหาพลังงานไฟฟ้า ค่าตอบแทน ค่าใช้จ่ายในการเดินทางของเจ้าหน้าที่ ค่าอาหารจัดเลี้ยงเจ้าหน้าที่และผู้มาให้ความช่วยเหลือ

 - ในกรณีที่มีความจำเป็นต้องอพยพประชาชนที่อาจได้รับผลกระทบจากสถานการณ์ภัยพิบัติที่คาดหมายว่าจะเกิดขึ้นในเวลาอันใกล้ ให้เบิกจ่ายค่าอาหารจัดเลี้ยงให้แก่ประชาชนได้วันละไม่เกิน 3 มื้อ มื้อละไม่เกิน 50 บาทต่อคน

 **กรณีที่มีเหตุจำเป็นที่จะต้องเบิกจ่ายเงินทดรองราชการนอกเหนือจากรายการเหล่านี้ ให้คณะกรรมการ ที่ทำหน้าที่เสนอมาตรการและแนวทางในการป้องกันหรือยับยั้งภัยพิบัติ เป็นผู้พิจารณากำหนดและเสนออธิบดีกรม ปภ. หรือผู้ว่าราชการจังหวัด เพื่ออนุมัติจ่ายเงินต่อไป**

5.3) เมื่อผู้มีอำนาจอนุมัติการจ่ายเงินได้อนุมัติให้ใช้จ่ายเงินแล้ว ให้รายงาน กรม ปภ. ทราบ ภายใน 24 ชั่วโมง นับแต่อนุมัติ

 5.4) การจัดหารพัสดุ การตรวจรับพัสดุ และการบริหารพัสดุ เพื่อช่วยเหลือผู้ประสบภัยพิบัติให้ส่วนราชการถือปฏิบัติตามกฎมหายว่าด้วยการจัดซื้อจัดจ้าง และการบริหารพัสดุภาครัฐ

 5.5) การส่งเอกสารเพื่อขอรับโอนเงินงบประมาณรายจ่ายเพื่อชดใช้เงินทดรองราชการให้ผู้ว่าราชการจังหวัดรับรองและยืนยันด้วยว่า ได้ดำเนินการและใช้จ่ายเงินทดรองราชการถูกต้องเป็นจริง และอยู่ภายในวงเงินตามระเบียบและหลักเกณฑ์ที่กำหนด ทั้งนี้ จะต้องส่งใบสำคัญและเอกสารที่เกี่ยวข้องกับการจ่ายเงินไปยัง กรม ปภ. ภายใน 45 วันทำการ นับแต่วันที่ได้รับเงิน

**4. แนวทางและวิธีดำเนินการใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน**

 1) เมื่อเกิดภัยพิบัติในจังหวัด นายอำเภอท้องที่จะรายงานเป็นเหตุด่วนให้ผู้ว่าราชการจังหวัดทราบ โดยผู้ว่าราชการจังหวัดร่วมกับ ก.ช.ภ.จ. เพื่อพิจารณาประกาศเขตการให้ความช่วยเหลือผู้ประสบภัยพิบัติกรณีฉุกเฉิน เพื่อให้หน่วยงานที่เกี่ยวข้องดำเนินการช่วยเหลือผู้ประสบภัยพิบัติตามหลักเกณฑ์และวิธีการที่กระทรวงการคลังกำหนด

 2) เมื่อผู้ว่าราชการจังหวัดได้ประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉินแล้ว อำเภอจะดำเนินการประชุมคณะกรรมการให้ความช่วยเหลือผู้ประสบภัยพิบัติระดับอำเภอ หรือ ก.ช.ภ.อ. ประกอบด้วย นายอำเภอเป็นประธานกรรมการ , หัวหน้าส่วนราชการประจำอำเภอที่เกี่ยวข้องหรือผู้แทนไม่เกิน 4 คน , ผู้แทนกระทรวงกลาโหม 1 คน , ผู้แทน กรม ปภ. 1 คน , ผู้แทน อปท. ในเขตอำเภอ 1 คน เป็นกรรมการ และมีปลัดอำเภอหัวหน้าฝ่ายความมั่นคง เป็นกรรมการและเลขานุการ เพื่อพิจารณาช่วยเหลือผู้ประสบภัยพิบัติตามหลักเกณฑ์และวิธีการที่กระทรวงการคลังกำหนด ซึ่งนายอำเภอจะเป็นผู้อนุมัติจ่ายเงินทดรองราชการเพื่อดำเนินการช่วยเหลือผู้ประสบภัยพิบัติตามมติของคณะกรรมการ ก.ช.ภ.อ. ภายในวงเงินทดรองราชการที่ผู้ว่าราชการจัดสรรให้

 3) หากอำเภอมีความจำเป็นต้องช่วยเหลือผู้ประสบภัยพิบัติมากกว่าวงเงินที่ได้รับการจัดสรรจากผู้ว่าราชการจังหวัด ก็จะขอรับการสนับสนุนโดยตรงต่อจังหวัด ซึ่งจังหวัดจะนำเสนอคณะกรรมการให้ความช่วยเหลือผู้ประสบภัยพิบัติระดับจังหวัด หรือ ก.ช.ภ.จ. ที่ประกอบด้วยผู้ว่าราชการจังหวัด เป็นประธานคณะกรรมการ , ปลัดจังหวัด , พาณิชย์จังหวัด , โยธาธิการและผังเมืองจังหวัด , ผู้แทนกระทรวงการพัฒนาสังคมและความมั่นคงของมนุษย์ 1 คน , ผู้แทนกระทรวงกลาโหม 1 คน , ผู้แทนกระทรวงเกษตรและสหกรณ์ 1 คน , ผู้แทนกระทรวงสาธารณสุข 1 คน , ผู้แทน อปท. 1 คน , ผู้แทนส่วนราชการที่เกี่ยวข้องกับภัยพิบัติกรณีฉุกเฉินไม่เกิน 4 คน , ประธานหอการค้าจังหวัดหรืออุตสาหกรรมจังหวัดหรือผู้แทนในเขตจังหวัดนั้น 1 คน เป็นกรรมการ และหัวหน้าสำนักงาน ปภ. จังหวัด เป็นกรรมการและเลขานุการ พิจารณาช่วยเหลือผู้ประสบภัยพิบัติตามที่อำเภอร้องขอภายในระเบียบและหลักเกณฑ์ที่กระทรวงการคลังกำหนด โดยผู้ว่าราชการจังหวัดจะอนุมัติจ่ายเงินทดรองราชการของจังหวัดสนับสนุนการดังกล่าวตามมติของ ก.ช.ภ.จ.

 4) ให้ส่วนราชการที่มีวงเงินทดรองราชการ และผู้มีอำนาจอนุมัติจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ดังนี้

|  |  |  |
| --- | --- | --- |
| **ส่วนราชการ** | **วงเงิน (บาท)** | **ผู้มีอำนาจอนุมัติ** |
| (1) สำนักเลขาธิการนายกรัฐมนตรี | 100 ล้านบาท | นายกรัฐมนตรี |
| (2) สำนักงานปลัดกรวง กระทรวงกลาโหม | 50 ล้านบาท | ปลัดกระทรวงกลาโหม |
| (3) สำนักงานปลัดกระทวง กระทรวงการพัฒนาและความมั่นคงของมนุษย์ | 10 ล้านบาท | ปลัดกระทรวงการพัฒนาสังและความมั่นคงของมนุษย์ |
| (4) สำนักงานปลัดกระทรวง กระทรวงเกษตรและสหกรณ์ | 50 ล้านบาท | ปลัดกระทรวงเกษตรและสหกรณ์ |
| (5) สำนักงานปลัดกระทรวง กระทรวงมหาดไทย | 50 ล้านบาท | ปลัดกระทรวง กระทรวงมหาดไทย |
| (6) สำนักงานปลัดกระทรวง กระทรวงสาธารณสุข | 10 ล้านบาท | ปลัดกระทรวงสาธารณสุข |
| (7) กรมป้องกันและบรรเทาสาธารณภัย | 50 ล้านบาท | อธิบดี กรม ปภ. |
| (8) สำนักงาน ปภ. จังหวัด แห่งลำ\*อำเภอ เฉพาะกรณีที่ผู้ว่าราชการจังหวัดจัดสรรวงเงินทดรองราชการให้ตามความจำเป็น | 20 ล้าน\*ไม่เกิน 5 แสนบาท | ผู้ว่าราชการจังหวัด\*นายอำเภอ |

 5) กรใช้จ่ายเงินทดรองราชการเพื่อช่วยเหลือผู้ประสบภัย หากไม่พอให้ขอขยายเพิ่มจากกระทรวงการคลัง

 6) การให้ความช่วยเหลือผู้ประสบภัยพิบัติด้านการเกษตร กรณีภัยที่เกิดจากโรคหรือการระบาดของสัตว์หรือพืชทุกชนิด ให้กระทรวงเกษตรและสหกรณ์ใช้จ่ายจากเงินงบประมาณของหน่วยงานก่อน เมื่อไม่สามารถป้องกันได้และเกิดโรคหรือการแพร่ระบาดแล้วและงบประมาณไม่เพียงพอ อาจใช้จ่ายจากเงินทดรองราชการในอำนาจของปลัดกระทรวงเกษตรและสหกรณ์ วงเงิน 50 ล้านบาท

 7) หากวงเงินทดรองราชการของจังหวัดมีไม่เพียงพอ จังหวัดสามารถขอขยายวงเงินทดรองราชการเพิ่มเติมต่อกระทรวงการคลังได้ ตามความจำเป็นและเหมาะสม

 8) การให้ความช่วยเหลือผู้ประสบภัยพิบัติกรณีฉุกเฉินตามระเบียบกระทรวงการคลังฯ ต้องดำเนินการให้แล้วเสร็จภายในสามเดือนนับแต่วันที่เกิดภัย หากมีความจำเป็นต้องดำเนินการเกินกว่า 3 เดือน จังหวัดต้องขอขยายระยะเวลาการให้ความช่วยเหลือต่อ กรม ปภ. ซึ่ง อธิบดี กรม ปภ. มีอำนาจอนุมัติให้ขยายเวลาการให้ความช่วยเหลือให้แก่จังหวัดได้ตามความจำเป็นและเหมาะสม

 9) การใช้จ่ายเงินทดรองราชการเพื่อช่วยเหลือผู้ประสบภัยพิบัติ ต้องเป็นค่าใช้จ่ายที่จำเป็นในการดำรงชีพและความเป็นอยู่ของประชาชน หรือเป็นการซ่อมแซมให้คืนสู่สภาพเดิมอันเป็นการบรรเทาความเดือดร้อนเฉพาะหน้า โดยไม่สามารถใช้จ่ายเงินทดรองราชการเพื่อก่อสร้างหรือสาธารณูปโภคที่ถาวรหรือก่อสร้างใหม่ได้ การจ่ายเงินทดรองราชการให้จ่ายเป็นค่าใช้จ่ายตามหลักเกณฑ์ วิธีการ เงื่อนไข และอัตราที่กระทรวงการคลังกำหนด หากมีความจำเป็นต้องจ่ายนอกเหนือหลักเกณฑ์ ต้องได้รับอนุมัติจากกระทรวงการคลังก่อน

 หลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2563 ให้ช่วยเหลือเป็นสิ่งของหรือช่วยเป็นเงิน โดยให้คำนึงถึงสภาพและเหตุการณ์ตามความเหมาะสม แบ่งเป็น 6 ด้าน สรุปได้ดังนี้

|  |  |  |
| --- | --- | --- |
| ด้าน | การช่วยเหลือ | รายการช่วยเหลือ |
| 1 | ด้านการดำรงชีพ | เช่น ค่าอาหารจัดเลี้ยง ค่าถุงยังชีพ ค่าจัดหาน้ำบริโภคและใช้สอย ค่าจัดหาสิ่งของในการดำรงชีพกรณีที่อยู่อาศัยได้รับความเสียหายทั้งหลัง ค่าวัสดุซ่อมแซมก่อสร้างที่อยู่อาศัยประจำ ค่าวัสดุซ่อมแซมหรือสร้างยุ้งข้าว ค่าเครื่องนุ่งห่ม เงินทุน/ค่าเครื่องมือประกอบอาชีพ ค่าจัดการศพผู้เสียชีวิต เป็นต้น |
| 2 | ด้านสังคมสงเคราะห์ | เช่น ค่าใช้จ่ายสำหรับอุปกรณ์ฝึกอาชีพ ค่าใช้จ่ายตอบแทนวิทยากร ค่าใช้จ่ายในการดำเนินงานปฏิบัติการฝึกอบรม เงินทุนประกอบอาชีพที่ได้รับการฝึกอบรม เป็นต้น |
| 3 | ด้านการแพทย์และการสาธารณสุข | เช่น จัดหาวัสดุ เคมีภัณฑ์ เวชภัณฑ์ อาหารเสริมโปรตีน ค่าวัสดุวิทยาศาสตร์ ค่ายาและเวชภัณฑ์ สำหรับการรักษาพยาบาลหรือป้องกันการแพร่ระบาดของโรค เป็นต้น |
| 4 | ด้านการเกษตร1. ด้านพืช
2. ด้านประมง
3. ด้านปศุสัตว์
4. ด้านการเกษตรอื่น
 | ให้ดำเนินการช่วยเหลือแก่ผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กำกับดูแลแต่ละด้านของกระทรวงเกษตรและสหกรณ์ ก่อนเกิดภัยพิบัติแกล้วเท่านั้น โดยเบิกจ่ายได้ดังนี้เช่น กรณีพืชตายหรือเสียหายตามจำนวนพื้นที่ทำการเกษตรจริงที่ได้รับความเสียหาย ทั้งนี้ ไม่เกินครัวเรือนละ 30 ไร่ โดยคิดจากต้นทุนการผลิตเฉลี่ย เป็นต้นเช่น ให้ช่วยเหลือเป็นพันธุ์สัตว์น้ำ อาหารสัตว์น้ำ วัสดุทางการประมง เป็นต้นเช่น จัดหาอาหารสัตว์ วัคซีนและเวชภัณฑ์รักษาสัตว์ เป็นต้นเช่น ค่าปรับเกลี่ยพื้นที่ ค่าขนย้ายสัตว์เลี้ยง เป็นต้น  |
| 5 | ด้านบรรเทาสาธารณภัย | เช่น จัดหาภาชนะรองรับน้ำ ซ่อมแซมภาชนะรองรับน้ำ ซ่อมแซมสิ่งสาธารณประโยชน์ กรณีสิ่งสาธารณประโยชน์ที่อยู่ในความรับผิดชอบของ อปท. ต้องเป็นกรณีที่งบประมาณเพื่อกรณีฉุกเฉินหรือจำเป็นซึ่งตั้งไว้ในปีนั้น ได้ใช้จ่ายหมดแบ้ว และหากไม่ซ่อมจะบังเกิดความเสียหายต่อสิ่งสาธารณประโยชน์ หรือสร้างความเดือดร้อนแก่ราษฎรโดยรวม โดยให้มีหนังสือยืนยันข้อมูลดังกล่าว จ้างเหมากำจัดสิ่งกีดขวางทางน้ำ เป็นต้น |
| 6 | ด้านการปฏิบัติงานให้ความช่วยเหลือผู้ประสบภัย | เช่น ค่าซ่อมแซมครุภัณฑ์ รวมทั้งยานพาหนะ ค่าน้ำมันเชื้อเพลิงและหล่อลื่น ค่ากระแสไฟฟ้า ค่าเช่าหรือจ้างเหมาเครื่องสูบน้ำ ค่าจ้างเหมาแรงงาน ค่าใช้จ่ายของเจ้าหน้าที่ หรือผู้มาช่วยทางราชการ ค่าตอบแทนการปฏิบัติงานนอกเวลา ค่าใช้จ่ายในการเดินทางสำหรับเจ้าหน้าที่ที่ออกปฏิบัติงานให้ความช่วยเหลือผู้ประสบภัยในพื้นที่ โดยให้เบิกได้เฉพาะกรณีที่งบประมาณปกติไม่เพียงพอ หรือมิได้ตั้งไว้เพื่อการนี้เท่านั้น เป็นต้น |

 10) การส่งเอกสารเพื่อขอรับโอนเงินงบประมาณรายจ่ายเพื่อชดใช้เงินทดรองราช เมื่อส่วนราชการได้จ่ายเงินทดรองราชการไปแล้ว ให้ดำเนินการขอรับโอนเงินงบประมาณรายจ่ายเพื่อชดใช้ เงินทดรองราชการ ดังนี้

 10.1) กรณีสำนักเลขาธิการนายกรัฐมนตรี สำนักนายกรัฐมนตรี สำนักงานปลัดกระทรวงกลาโหม สำนักงานปลัดกระทรวงเกษตรและสหกรณ์ สำนักงานปลัดกระทรวงมหาดไทย สำนักงานปลัดกระทรวงสาธารณสุข และกรมป้องกันและบรรเทาสารณภัย ได้ใช้จ่ายเงินทดรองราชการในอำนาจของตนเองไปแล้ว ให้รวบรวมใบสำคัญและเอกสารที่เกี่ยวข้อง ส่งกรมบัญชีกลางภายใน 30 วันทำการนับแต่วันที่ได้รับเงินจากคลัง

 10.2) กรณีกระทรวงกลาโหมได้จัดสรรเงินทดรองราชการให้แก่หน่วยงานในสังกัด หรือกรณีสำนักงานป้องกันและบรรเทาสาธารณภัยจังหวัด หรือกรณีส่วนราชการ หรือหน่วยงานอื่นของรัฐซึ่งไม่มีวงเงินทดรองราชการฯ แล้วแต่กรณี ให้ส่วนราชการหรือหน่วยงานอื่นของรัฐดังกล่าวที่ได้รับการสนับสนุนหรือได้รับการโอนเงินทดรองราชการ รวบรวมใบสำคัญและเอกสารที่เกี่ยวข้องส่งมายังส่วนราชการเจ้าของเงินภายใน 45 วันทำการนับแต่วันที่ได้รับเงิน และส่วนราชการเจ้าของเงินรวบรวมใบสำคัญและอกสาร ที่เกี่ยวข้องส่งกรมบัญชีกลาง ทั้งนี้ ระยะเวลาดำเนินการขอรับโอนเงินงบประมาณรายจ่ายเพื่อชดใช้เงินทดรองราชการจะต้องเสร็จสิ้นภายใน 75 วันทำการ

**หลักเกณฑ์การใช้จ่ายเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน พ.ศ.2563**

 อาศัยอำนาจตามความในข้อ 27 แห่งระเบียบกระทรวงการคลังว่าด้วยเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 กระทรวงการคลังจึงกำหนดหลักเกณฑ์ และวิธีดำเนินการให้ความช่วยเหลือผู้ประสบภัยพิบัติกรณีฉุกเฉินไว้ดังต่อไปนี้

1. หลักเกณฑ์นี้เรียกว่า “หลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณี

ฉุกเฉิน พ.ศ.2563”

1. หลักเกณฑ์นี้ให้ใช้บังคับตั้งแต่วันที่ 1 พฤศจิกายน 2563 เป็นต้นไป
2. ให้ยกเลิกหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.

2556 ประกาศ ณ วันที่ 21 มีนาคม พ.ศ.2556 บรรดาหลักเกณฑ์ และคำสั่งอื่นใดที่กำหนดไว้แล้วในหลักเกณฑ์นี้หรือซึ่งขัดหรือแย้งกับหลักเกณฑ์นี้ ให้ใช้หลักเกณฑ์นี้แทน

1. ขอบเขตการจ่ายเงินทดรองราชการ จะต้องเป็นการช่วยเหลือผู้ประสบภัยพิบัติกรณีฉุกเฉินตาม

ความหมายแห่งระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน

1. การจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ให้ปฏิบัติตามหลักเกณฑ์

วิธีการ เงื่อนไข และอัตราดังต่อไปนี้

* + 1. ค่าอาหารและจัดเลี้ยงวันละไม่เกิน 3 มื้อ มื้อละไม่เกิน 50 บาทต่อคน
		2. ค่าถุงยังชีพชุดละไม่เกิน 700 บาท ต่อครอบครัว
		3. ค่าจัดซื้อหรือจัดหาน้ำสำหรับบริโภคและใช้สอยในที่อยู่อาศัย เท่าที่จ่ายจริงตามความ

จำเป็นจนกว่าเหตุการณ์ภัยพิบัติจะเข้าสู่ภาวะปกติ

 5.1.4